എടിഎമ്മില് പണമില്ലാതെ വന്നാല് ബാങ്കുകള് 10000 രൂപ പിഴ ഒക്ടോബര് ഒന്നുമുതല് 10 മണിക്കൂറിലധികം എടിഎമ്മില് പണമില്ലാതെ വന്നാല് ബാങ്ക് പിഴയൊടുക്കേണ്ടിവരും. റിസര്വ് ബാങ്ക് ആണ് ഇങ്ങനെ ഒരു നിര്ദേശം മുന്നോട്ട് വച്ചത്. ഉപഭോക്താക്കളെ ബുദ്ധിമുട്ടിക്കുന്ന ഇത്തരം നടപടികള് ബാങ്കുകള് അവസാനിപ്പിക്കാനാണ് ഇത്തരത്തിലൊരു നിര്ദേശം നല്കിയതെന്ന് ആര്.ബി.ഐ വ്യക്തമാക്കി.പത്തുമണിക്കൂറിലധികം എടിഎമ്മില് പണമില്ലാതെ വന്നാല് ഒരു എടിഎമ്മിന് 10,000 രൂപ വച്ച് പിഴയടക്കാനാണ് ആര്ബിഐ നിര്ദേശം. പണ ലഭ്യത ഉറപ്പിക്കാന് ബാങ്കുകളും എടിഎം ഓപ്പറേറ്റര്മാരും അവരുടെ സംവിധാനങ്ങള് അടിയന്തരമായി മെച്ചപ്പെടുത്തണമെന്നും ആര്.ബി.ഐ ആവശ്യപ്പെട്ടു. ഇല്ലാത്തപക്ഷം പിഴയീടാക്കുമെന്നും ആര്.ബി.ഐ വ്യക്തമാക്കി. ബാങ്കുകളുടെ എടിഎമ്മില് പണമില്ലാതെ വന്നാല് ആ ബാങ്കുകളും വൈറ്റ് ലേബല് എടിഎമ്മുകളില് പണമില്ലാതെ വന്നാല് ആ എടിഎമ്മുകളില് പണം നല്കുന്ന ബാങ്കും പിഴയടക്കേണ്ടി വരും. ഷിനോജ്